கேள்வி: பங்கோர் டச்சு கோட்டை - பாதுகாப்புப் படை குறித்து விரிவாக சொல்லுங்கள்.
பதில்: ஈயக் கனிமங்களைப் பெறுவதில் இடச்சுக்காரர்கள் பயன்படுத்திய செயல்பாடுகளில் அதிருப்தி அடைந்த மலாய் மக்கள், 1690-ஆம் ஆண்டில், பாங்லிமா குலுப் ''(Panglima Kulup)'' என்பவரின் தலைமையில் இந்தக் கோட்டையின் பெரும் பகுதிகளை உடைத்து விட்டார்கள். இருப்பினும் 1743-ஆம் ஆண்டில் இடச்சுக்காரர்களால் மீண்டும் கட்டப்பட்டது. மேலும் 1748-ஆம் ஆண்டு வரை கோட்டையின் பாதுகாப்பிற்காக 60 வீரர்கள் அங்கு நிறுத்தி வைக்கப்பட்டனர். அவர்களில் 30 பேர் ஐரோப்பியர்கள். ஒரு கட்டத்தில் டச்சுக்காரர்கள் இங்கு ஒன்பது பீரங்கிகளை வைத்து இருந்தனர். பின்னர் அந்தப் பாதுகாப்புப் படை கலைக்கப்பட்டது. 1784-ஆம் ஆண்டில் பேராக் ஆறு அருகே டச்சுக்காரர்கள் மற்றொரு கிடங்கைக் கட்டினார்கள். பழைய பங்கோர் டச்சுக் கோட்டையும் கைவிடப்பட்டது. அப்போது பாதுகாப்பில் இருந்த வீரர்கள் ஒரு பெரிய பாறையில் '1743' என்று செதுக்கி இருக்கின்றனர். இப்போது அந்தப் 'பாறை பத்து பெர்சுராட் பெலாண்டா' (மலாய்: ''Batu Bersurat Belanda''; ஆங்கிலம்: ''Sacred Written Rock'') என்று அழைக்கப் படுகிறது.